26. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 161 της 30/30 Απρ. 1984 (ΦΕΚ Α΄ 54) Ανακατανομή αρμοδιοτήτων των Υπουργείων Πολιτισμού και Επιστημών και Χωροταξίας, Οικισμού και Περιβάλλοντος. Έχοντας υπόψη: 1.Τις διατάξεις του άρθρ. 12 παρ. 2 του Νόμ. 400/1976 «περί Υπουργικού Συμβουλίου και Υπουργείων» (ΦΕΚ 203/Τεύχος Α΄), όπως αντικαταστάθηκε από το άρθρ. 14 του Νόμ. 1266/1982 «Όργανα άσκησης της νομισματικής, πιστωτικής και συναλλαγματικής πολιτικής και άλλες διατάξεις» (ΦΕΚ 81 Τεύχος Α΄). 2.Τις υπ’ αριθ. 42/1984 και 210/1984 γνωμοδοτήσεις του Συμβουλίου της Επικρατείας, με πρόταση του Πρωθυπουργού, αποφασίζουμε: Άρθρ.1.-Στο Υπουργείου Χωροταξίας, Οικισμού και Περιβάλλοντος, εκτός από τις αρμοδιότητες που προβλέπονται από το άρθρ. 5 του Π.Δ. 574/1982, «Ανακατανομή αρμοδιοτήτων των Υπουργείων» (ΦΕΚ 104/τ.Α΄), υπάγονται και οι ακόλουθες, που μεταφέρονται από το Υπουργείο Πολιτισμού και Επιστημών: α.Ο χαρακτηρισμός τόπων που παρουσιάζουν ιδιαίτερο φυσικό κάλλος (παρ. 2 του άρθρ. 1 του Νόμ. 1469/50) (τόμ. 31Γ, σελ. 911). Ο χαρακτηρισμός αυτός γίνεται με απόφαση του Υπουργού Χωροταξίας, Οικισμού και Περιβάλλοντος, μετά από γνώμη της Επιτροπής Ενασκήσεως Αρχιτεκτονικού Ελέγχου (Ε.Ε.Α.Ε.) της οικείας Περιφερειακής Δ/νσεως Οικισμού του Υπουργείου. β.Η έγκριση για ανέγερση οικοδομημάτων σε τόπους που χαρακτηρίζονται ως ιδιαιτέρου φυσικού κάλλους (εξαιρουμένων των ιστορικών και αρχαιολογικών), (παρ. 1 του άρθρ. 1 του Νόμ. 1469/50). γ.Η προστασία των τόπων που χαρακτηρίζονται ή έχουν ήδη χαρακτηρισθει από το Υπουργείο Πολιτισμού και Επιστημών ως ιστορικοί καθώς και η έγκριση για εκτέλεση Σελ. 90,526(γ) Τεύχος 1229 – Σελ. 6 οποιουδήποτε έργου σ’ αυτούς τους τόπους (άρθρ. 5 του Νόμ. 1469/50). Οι όροι και περιορισμοί δόμησης στους ιστορικούς τόπους ορίζονται από τον Υπουργό Χωροταξίας, Οικισμού και Περιβάλλοντος, μετά από προηγούμενη γνωμοδότηση του Υπουργείου Πολιτισμού και Επιστημών, που διατυπώνεται μέσα σε προθεσμία δύο μηνών από την υποβολή του σχετικού ερωτήματος. Μετά την πάροδο της προθεσμίας αυτής νομίμως ορίζονται οι όροι και περιορισμοί δόμησης χωρίς τη γνωμοδότηση του Υπουργείου Πολιτισμού και Επιστημών. δ.Όπου απαιτείται, για την άσκηση των αρμοδιοτήτων που μεταφέρονται στο ΥΧΟΠ με τα εδάφ. β και γ, απλή ή σύμφωνη γνώμη του Αρχαιολογικού Συμβουλίου, αυτή η αρμοδιότητα του Αρχαιολογικού Συμβουλίου μεταφέρεται στις Επιτροπές Ενασκήσεως Αρχιτεκτονικού Ελέγχου (Ε.Ε.Α.Ε.) των οικείων πολεοδομικών υπηρεσιών. Άρθρ.2.-Η απόφαση του Υπουργού Πολιτισμού και Επιστημών για το χαρακτηρισμό ιστορικών τόπων, εκδίδεται μετά από γνώμη του Υπουργείου Χωροταξίας, Οικισμού και Περιβάλλοντος, που διατυπώνεται μέσα σε προθεσμία ενός μηνός. Το τελευταίο υπεδάφιο του εδαφ. γ΄, του προηγούμενου άρθρου, ισχύει αναλόγως και στην περίπτωση αυτή. Άρθρ.3.-Η ισχύς αυτού του δ/τος αρχίζει από τη δημοσίευσή του στην Εφημερίδα της Κυβερνήσεως. Για τη μεταφορά μερικών αρμοδιοτήτων από τις πιο πάνω στο Υπουργείο Πολιτισμού βλέπε ΠΔ 389/1993, ΦΕΚ Α΄165 (τόμ. 31Γ, 1268). 23.Α.αα.26 Υπουργείο Χωροταξίας Οικισμού και Περιβάλλοντος 